stanford-oval/wikipedia huggingface dataset:
המנון הרפובליקה הדמוקרטית של קונגו

| --- | --- |

 מדינה:  הרפובליקה הדמוקרטית של קונגו הרפובליקה הדמוקרטית של קונגו
 שפה:  צרפתית
 מילים:  סימון-פייר בוקה
 לחן:  ז'וזף לוטומבה
 תאריך מעמד רשמי:  1960; 1997 (אימוץ מחדש)
 
קוּמוּ קוֹנְגוֹלֶזִים (בצרפתית: Debout Congolais) הוא ההמנון הלאומי של הרפובליקה הדמוקרטית של קונגו. ההמנון נכתב על ידי סימון-פייר בוקה, הולחן על ידי ז'וזף לוטומבה ואומץ לראשונה בשנת 1960, שנת העצמאות של המדינה. עם הפיכתה של המדינה לזאיר ב-1971, שונה ההמנון ל"שירה של זאיר" (La Zaïroise). ההמנון המקורי חזר להיות המנונה של המדינה עם הפלתו של מובוטו ססה סקו וחזרתה של המדינה לשמה הקודם בשנת 1997. ההמנון מושר בצרפתית.
מילות השיר

| תרגום לעברית | צרפתית |
| --- | --- |
קומו בני קונגו,  מאוחדים בגורלכם  מאוחדים במאבק על עצמאותכם.  הבה נישא ראשנו,  הכנוע עד כה,  ובאמת נזנק הכי יפה קדימה  בשלווה.    הו עם נחוש  בעמל  נבנה ארץ יפה יותר מלפני כן,  בשלום.    אזרחים  פצחו בשירת  המזמור המקודש של הסולידריות שלכם בגאון  הצדיעו  לסמל המוזהב של ריבונותכם  קונגו!    מתנה ברוכה, קונגו!  של אבותינו, קונגו!  הו ארץ, קונגו!  אהובה, קונגו!    אנו ניישב אדמתך  ואנו נבטיח את גדולתך    שלושים ביוני, הו שמש רכה  שלושים ביוני, של השלושים ביוני  יום קדוש, שתהיה עדה,  יום קדוש, לאלמותיות  שבועה של חירות  שאנו מנחילים לילדינו  לנצח.: Debout Congolais,  Unis par le sort  Unis dans l'effort pour l'indépendance.  Dressons nos fronts,  Longtemps courbés  Et pour de bon prenons le plus bel élan,  Dans la paix    Ô peuple ardent  Par le labeur  Nous bâtirons un pays plus beau qu'avant  Dans la paix    Citoyens  Entonnez  l'hymne sacré de votre solidarité fièrement  Saluez  L'emblème d'or de votre souveraineté  Congo!    Don béni, Congo!  Des aïeux, Congo!  Ô pays, Congo!  Bien aimé, Congo!    Nous peuplerons ton sol  et nous assurerons ta grandeur    Trente juin, ô doux soleil  Trente juin, du trente juin  Jour sacré, soit le témoin,  Jour sacré, de l'immortel  Serment de liberté  Que nous léguons à notre postérité  Pour toujours.
ראו גם

דגל הרפובליקה הדמוקרטית של קונגו
סמל הרפובליקה הדמוקרטית של קונגו
המנון הרפובליקה העממית של סין

| --- | --- |
תווי ההמנון
תווי ההמנון
 מדינה:  הרפובליקה העממית של סין הרפובליקה העממית של סין מקאו מקאו הונג קונג הונג קונג
 שפה:  מנדרינית
 מילים:  טיאן האן
 לחן:  ניאה אר
 תאריך מעמד רשמי:  2004
ההמנון הלאומי של הרפובליקה העממית של סין (כולל הונג קונג ומקאו), הנקרא מארש המתנדבים (סינית מפושטת: 义勇军进行曲; פיניין: Yìyǒngjūn Jìnxíngqǔ; תעתיק לעברית: יִיְ-יוֹנְגְּג'וּן גִ'ינְשִׁינְגְּצ'וּ), חובר במהלך מלחמת סין–יפן השנייה בידי המשורר טיאן האן.
בספטמבר 1949, זמן קצר לאחר עליית הקומוניסטים לשלטון במדינה, אומץ השיר כהמנון הלאומי תוך שינוי חלק מהמילים כך שיתאימו לאידיאולגיה של מאו דזה-דונג.
במהלך מהפכת התרבות, הוחלף ההמנון הסיני ונאסר לשיר את 'מארש המתנדבים'. השיר חזר לשמש כהמנון של סין בשנת 1978, תוך שינוי נוסף במילותיו. ב-1997 הפך ההמנון גם להמנון של הונג קונג עם הפיכתה לחלק מהרפובליקה העממית של סין, וכן של מקאו ב-1999. בטאיוואן נאסר על השמעת ההמנון הסיני עד לתחילת שנות ה-90. 
במסגרת השינויים בחוקה הסינית במהלך 2004, הוכנס ההמנון כחלק רשמי ואינטגראלי מהחוקה.
מילות השיר

| תרגום לעברית | מנדרינית | פיניין |
| --- | --- | --- |
| קומו, כל אלו המסרבים לשמש כעבדים!  ניתן לבשרינו ודמינו להפוך לחומה הגדולה החדשה!  בעוד האומה הסינית עומדת בפני איומה הגדול ביותר,  זעקו זעקתכם האחרונה בעזות,    קומו, קומו, קומו!    לו כל מיליון ליבותינו יפעמו כאחד!  מול אש האויב, נצעד בעוז!  מול אש האויב, נצעד בעוז!  נצעד! נצעד! נצעד! | 起来！不愿做奴隶的人们！  把我们的血肉，筑成我们新的长城！  中华民族到了最危险的时候，  每个人被迫着发出最后的吼声。    起来！起来！起来！    我们万众一心，  冒着敌人的炮火，前进！  冒着敌人的炮火，前进！  前进！前进！进！ | Qǐlái! Búyuàn zuò núlì de rénmen!  Bǎ wǒmen de xuèròu, zhùchéng wǒmen xīn de chángchéng!  Zhōnghuá mínzú dào liǎo zuì wēixiǎn de shíhòu.  Měi ge rén bèi pòzhe fāchū zuìhòu de hǒushēng.    Qǐlái! Qǐlái! Qǐlái!    Wǒmen wànzhòngyìxīn,  Màozhe dírén de pàohuǒ, qiánjìn!  Màozhe dírén de pàohuǒ, qiánjìn!  Qiánjìn! Qiánjìn! Jìn!   |
ראו גם

דגל הרפובליקה העממית של סין
סמל הרפובליקה העממית של סין
הנרייטה רולנד הולסט

| --- | --- |

 לידה:  24 בדצמבר 1869 נורדוויק, הולנד 
 פטירה:  21 בנובמבר 1952 (בגיל 82) אמסטרדם, הולנד 
 מדינה:  ממלכת ארצות השפלה 
 שם עט:  Henriette Roland Holst 
 שפות היצירה:  הולנדית 
 יצירות בולטות:  Kapitaal en Arbeid in Nederland 
 תקופת הפעילות:  1890–1952 (כ־62 שנים) 
 בן או בת זוג:  רישרד רולנד הולסט (1896–ערך בלתי־ידוע) 
 פרסים והוקרה:  Prijs voor kunsten en wetenschappen (1949)  Prijs voor Meesterschap (1934) 
 
הֶנְרִיֶיטֶה רוֹלַנְד הוֹלְסְט-וַאן דַר סְכַלְק (בהולנדית: Henriette Goverdine Anna "Jet" Roland Holst-van der Schalk; 24 בדצמבר 1869 –  21 בנובמבר 1952) הייתה משוררת וקומוניסטית הולנדית. היא הייתה מועמדת לפרס נובל לספרות.
היו לה קרובי משפחה ידועים רבים. בעלה היה הצייר רישרד רולנד הולסט (אנ'). המשורר אדריאן רולנד הולסט (1888–1976), שכונה "הנסיך ההולנדי של המשוררים", היה אחיינו של בעלה.
ראשית חייה

רולנד הולסט, שנולדה בנורדווייק (אנ') ב-24 בדצמבר 1869, גדלה במשפחה הנוצרית האמידה והליברלית של הנוטריון תאודור וילם ואן דר סכלק ואנה אידה ואן דר סכלק-ואן דר הובן. רולנד הולסט למדה ארבע שנים בפנימייה בוולפ (אנ') ולמדה צרפתית בלייז'.
עד מהרה הגיעה רולנד הולסט לפתח כישרון כמשוררת. היא נישאה לאמן רישרד רולנד הולסט (אנ') ב-1896 והתיידדה עם המשורר הרמן חורטר (אנ'), שגרם לה לקרוא את "הקפיטל" מאת קרל מרקס. בערך בזמן הזה היא הפכה פעילה פוליטית והחלה את דרכה כסופרת בתחומים פוליטיים, היסטוריים ופילוסופיים.
שירה

בסביבות שנת 1890 פגשה הנרייטה את המשורר אלברט פרוויי (אנ'), אשר יחד עם והמשורר וילם קלוס (אנ') היה בין מנהיגי הטכטיחרס (אנ') ומייסדי כתב העת הספרותי דה ניאו חידס (אנ') ("המדריך החדש"). ב-1892 פגשה את הצייר יאן טורופ. היא כתבה על טורופ ופרוויי בסונטות הראשונות שלה. בשירים אלו היא הציגה את צרכיה העזים כאמנית, ליתר דיוק: כמשוררת.
סוציאליזם

בגיל 27 רולנד הולסט הצטרפה למפלגת הפועלים הסוציאל דמוקרטית של הולנד (אנ') בראשי תיבות SDAP. היא עבדה אז לילה אחר לילה באולמות עשנים בקריאה למאבק העובדים לשפר את גורלם העגום. היא הפכה לחלק מהנהגת המפלגה, ובשנת 1900 נשלחה כנציגה לארגון האינטרנציונל השני. בוועידות האינטרנציונל היא באה במגע עם מרקסיסטים בולטים כמו קרל ליבקנכט, רוזה לוקסמבורג ולאון טרוצקי.
בשנת 1911, רולנד הולסט הצטרפה כמרקסיסטית אורתודוקסית ל-SDAP. בניגוד לרוב המרקסיסטים האורתודוקסים האחרים, היא לא עברה מיד למפלגה הסוציאל-דמוקרטית (SDP, שנודעה מאוחר יותר כמפלגה הקומוניסטית של הולנד (אנ') [CPN]). בניגוד לעצתה של רוזה לוקסמבורג בשנים מסוימות היא נשארה בלתי מפלגתית. היא הקימה ב-1915, יחד עם מספר חברי SDAP ו-SDP, את Revolutionair Socialistische Vereeniging ("האגודה הסוציאליסטית המהפכנית"). בזמן שהייתה ב-CPN, היא נצבה לצד הרמן חורטר (אנ'), אנטון פאנקוק (אנ') והחלק הקומוניסטי השמאלי של המפלגה.
"Rode Jet" (שפירושו "יט האדומה", כינוי של רולנד הולסט) מילאה תפקיד גם במהלך המהומה המהפכנית של נובמבר 1918. ב-13 בנובמבר היא הצטרפה עם דוד ויינקופ (אנ') בראש תהלוכה לקסרקטין אורנג'-נסאו באמסטרדם, לחגוג את האחווה עם ההוסרים. התערבות כוחות הביטחון הביאה לשני הרוגים, הקורבנות היחידים של "המהפכה שלא קרתה".
1928–1952: נוצרית סוציאליסטית

להנרייטה רולנד הולסט היו לא מעט בעיות בריאות. היא סבלה מדכדוך, התקפי אנורקסיה, אנמיה ומחלות לב, אך כשהייתה בריאה נאבקה בלהט בלתי פוסק לשפר את מעמדם של עובדים, נוער ונשים.
שיריה הראשונים היו נלהבים לסוציאליזם. היא כתבה, בין היתר, את הטקסט ההולנדי להמנון "האינטרנציונל". מאוחר יותר, עבודתה לבשה אופי דתי יותר. בין כתביה היו מחזות, ביוגרפיות (של ז'אן ז'אק רוסו, מהאטמה גנדי, לב טולסטוי ורומן רולן), עיתונות ומחזות לרדיו.
במהלך מלחמת העולם השנייה הייתה פעילה בהתנגדות ההולנדית, כעורכת של מגזין ההתנגדות De Vonk ("הניצוץ"), ואחר כך De Vlam ("הלהבה"). למרות היותה ממשפחה אמידה, היא בהחלט לא הייתה "סוציאליסטית סלון".
בסוף חייה כתבה את האוטוביוגרפיה et vuur brandde voort ("האש בערה"). היא נפטרה באמסטרדם ב-21 בנובמבר 1952 בגיל 82. פרוטומה הוצבה לזכרה במקום הולדתה נורדוויק ב-1969.
כתבים > שירה

het Jeugdwerk (1884–1892) - "עבודת הנוער"
Sonnetten en Verzen in Terzinen geschreven – "סונטות וחרוזים שנכתבו בטרזין", איורים רישרד רולנד הולסט
De nieuwe geboort - "הלידה מחדש", 1902
כתבים > כתבים פוליטיים

Kapitaal en Arbeid in Nederland, Amsterdam 1902. - "הון ועבודה בהולנד"
De groote spoorwegstaking, de vakbeweging en de SDAP, Den Haag 1903. - שביתות הרכבת ההולנדית של 1903, ותפקידם של האיגודים ושל ה-SDAP בה.
Algemeene werkstaking en sociaaldemocratie, Rotterdam 1906. - "שביתה כללית וסוציאל-דמוקרטיה", יצירה זו הופיעה בגרמנית בשנת 1905, עם הקדמה מאת קרל קאוטסקי.
De opstandelingen, Een lyrisch treurspel in drie bedrijven, Amsterdam 1910. - "המורדים, טרגדיה לירית בשלוש מערכות", יצירה לירית על המהפכה הרוסית של 1905.
De philosophie van Dietzgen en hare beteekenis voor het proletariaat, Rotterdam 1910. - "הפילוסופיה של דיצגן ומשמעותה עבור הפרולטריון"
Revisionistische en Marxistische tactiek in de kiesrecht-beweging, Rotterdam 1910. - "טקטיקות רוויזיוניסטיות ומרקסיסטיות בתנועת זכות הבחירה", פולמוס נגד הסוציאליזם הרוויזיוניסטי של טרולסטרה בנוגע לזכויות ההצבעה.
De strijdmiddelen der sociale revolutie, Amsterdam 1918. - "אמצעי המאבק למהפכה חברתית"
De revolutionaire massa-aktie. Een studie, Rotterdam 1918. - "הפעולה ההמונית המהפכנית. מחקר"
De daden der Bolschewiki, Amsterdam 1919. - "מעשיהם של הבולשביקים", נכתב להגנת הבולשביקים.
Verslag van het Derde Internationale Communistische Congres, 1921. - "דו"ח הקונגרס הקומוניסטי הבינלאומי השלישי"
Uit Sowjet-Rusland, 1921. - תיאור נסיעתה לאינטרנציונל השלישי
Communisme en moraal, Arnhem 1925. - קומוניזם ומוסר
Herman Gorter, Amsterdam 1933. - ביוגרפיה של הרמן חורטר, איש תנועת הטכטיחרס (אנ').
Rosa Luxemburg. Haar leven en werk, Rotterdam 1935. - "רוזה לוקסמבורג. חייה ועבודתה" – ביוגרפיה
ביאורים

↑  מקורות מסוימים מאייתים את שמה כ-Henriëtte, עם אומלאוט, אך בתעודת הלידה שלה שמה ללא האומלאוט, כמו רוב המקורות. הכינוי שלה היה "יט", ובגלל יחסה למשורר אדריאן רולנד הולסט היא כונתה לעיתים קרובות כ"טנטה יט" ("דודה יט").
↑  תנועת שנות השמונים של המאה ה-19 (בהולנדית: Beweging van Tachtig), הייתה קבוצה רדיקלית ורבת השפעה של סופרים הולנדים שפיתחו גישה חדשה בספרות ההולנדית של המאה ה-19.
הערות שוליים

↑  "Nomination Database". www.nobelprize.org.
↑  Amersfoort, Jaap van; Beek, Pieta van; Schutte, Gerrit (2014). Ora et labora: Twaalf opstellen over christelijke spiritualiteit in de praktijk (בהולנדית). Uitgeverij Verloren. p. 132. ISBN 978-90-8704-429-9.
↑  Muller, Sheila D. (2013-07-04). Dutch Art: An Encyclopedia (באנגלית). Routledge. p. 332. ISBN 978-1-135-49574-9.
↑  Bel, Jacqueline; Vaessens, Thomas (2010). Women's Writing from the Low Countries 1880-2010: An Anthology (באנגלית). Amsterdam University Press. p. 39. ISBN 978-90-8964-193-9.
↑  Grever, Maria; Waaldijk, Berteke (2004-06-23). Transforming the Public Sphere: The Dutch National Exhibition of Women's Labor in 1898 (באנגלית). Duke University Press. p. 50. ISBN 978-0-8223-3296-1.
↑  Etty, Elsbeth (1997). Liefde is heel het leven niet: Henriette Roland Holst, 1869-1952 (בהולנדית). Balans. p. 517. ISBN 978-90-5018-503-5.
1 2  Dewulf, Jeroen (2010). Spirit of Resistance: Dutch Clandestine Literature During the Nazi Occupation (באנגלית). Camden House. p. 59. ISBN 978-1-57113-493-6.
| --- | --- |
בקרת זהויות :  NLI: 987007271607805171  PLWABN: 9810700580405606  BIBSYS: 98007219  BnF: cb120345817 (data)  BPN: 33247269  CiNii: DA07893108  GND: 119020181  ISNI: 0000 0001 2021 0169  LCCN: n79076439  LNB: 000179543  NKC: jn20010316151  NLA: 35567547  NLG: 130203  NTA: 068838700  RERO: 02-A000138950  RKD: 455025  SELIBR: 87650  SNAC: w6836ktd  SUDOC: 028527496  Trove: 998769  VIAF: 12324221   WorldCat (עם VIAF): 12324221 
פרוטומה של הנרייטה רולנד הולסט בנורדווייק (אנ')
הצבת חירום

בארגון שפעילותו בזמן חירום שונה במידה ניכרת מפעילותו בזמן רגיעה, הצבת חירום (בראשי תיבות: הצ"ח) היא התפקיד שניתן לחלק מעובדי הארגון בזמן חירום, תפקיד שונה מזה שהם ממלאים בשגרה. הצבת חירום מקובלת בארגונים כגון צבא ובית חולים.
בצה"ל נפוצה הצבת חירום בקרב טייסים שעברו לתפקידי מטה או הדרכה, ובמקביל מוצבים בהצבת חירום בטייסת, שבה הם מתאמנים, בדומה לטייסי מילואים, לשם מילוי תפקיד קרבי בשעת חירום. הצבת חירום מתקיימת בחיל האוויר גם לצוותי קרקע. הצבת חירום קיימת גם בכוחות היבשה. דוגמה לכך היא סא"ל אוריאל קידר, שהיה קצין מחקר ופיתוח בחיל הקשר ואחר כך בחיל התותחנים, ובמקביל היה בעל הצבת חירום כמג"ד תותחנים.
גם בבתי חולים בישראל יש לחלק מאנשי הסגל הרפואי הצבת חירום בבית החולים, כהיערכות לאופי הפעילות השונה בזמן מלחמה.
חוק שירות עבודה בשעת חירום מאפשר למשרד הכלכלה והתעשייה לקבוע הצבת חירום לקשת רחבה של עובדים, לשם המשך פעולתם התקינה של מפעלים חיוניים גם בשעת חירום.
הערות שוליים

↑  נדב נוקד, ‏לראשונה: הצבת חירום לצוותי קרקע, באתר חיל האוויר הישראלי, 1 באוקטובר 1997
המנון הרפובליקה של קונגו

| --- | --- |

 מדינה:  הרפובליקה של קונגו הרפובליקה של קונגו
 שפה:  צרפתית
 מילים:  ז'אק טונדרה וז'ורז' קיבנגי
 לחן:  ז'אן רואייר וז'וזף ספדילייר
 תאריך מעמד רשמי:  1959 (אומץ); 1991 (הוחזר)
 ‏האזנהקובץ:National anthem of the Republic of the Congo.oga‏Ⓘ‏
 
השיר של קונגו (בצרפתית: La Congolaise) הוא ההמנון הלאומי של הרפובליקה של קונגו. ההמנון אומץ בסמיכות לעצמאותה בשנת 1959, הוחלף בשנת 1969 על ידי "שלושת המרהיבים" והוחזר בשנת 1991. המילים נכתבו על ידי ז'אק טונדרה וז'ורז' קיבנגי והולחן על ידי ז'אן רואייר וז'וזף ספדילייר.
מילות ההמנון

| תרגום לעברית | צרפתית |
| --- | --- |
ביום הזה השמש עולה  וקונגו שלנו זורחת.  לילה ארוך הסתיים,  אושר גדול התעורר.  נשיר בשיכרון  את שיר החופש.    פזמון:  קונגולזי, עמוד בגאווה בכל מקום  נכריז על אחדות אומתנו,  נשכח את מי שמפריד בינינו,  נהיה מאוחדים יותר מתמיד,  נחיה את המוטו שלנו:  אחדות, עבודה, קדמה!  נחיה את המוטו שלנו:  אחדות, עבודה, קדמה!    מהיער עד לסוואנה,  מהסוואנה עד לים,  עם אחד ויחיד, נשמה אחת ויחידה,  לב אחד ויחיד, נלהב וגאה,  נילחם כולנו, כפי שאנחנו,  למען ארצנו הזקנה השחורה.    (פזמון)    ואם אנחנו חייבים למות, בקיצור  זה לא משנה, כי הילדים שלנו  בכל מקום, יכולים לומר כי  ניצחנו בקרב,  ובכפר הקטן  ישירו מתחת לשלושת צבעינו!    (פזמון): En ce jour le soleil se lève   Et notre Congo resplendit.  Une longue nuit s'achève,   Un grand bonheur a surgi.   Chantons tous avec ivresse   le chant de la liberté.    Refrain:  Congolais, debout fièrement partout,  Proclamons l'union de notre nation,  Oublions ce qui nous divise,  soyons plus unis que jamais,  Vivons pour notre devise:  Unité, travail, progrès!  Vivons pour notre devise:  Unité, travail, progrès    Des forêts jusqu'à la savanne,  Des savannes jusqu'à la mer,  Un seul peuple, une seule âme,  Un seul coer, ardent et fier,  Luttons tous, tant que nous sommes,  Pour notre vieux pays noir.    (Refrain)    Et s'il nous faut mourir, en somme  Qu'importe puisque nos enfants,  Partout, pourront dire comme  On triomphe en combattant,  Et dans le moindre village  Chantent sous nos trois couleurs!    (Refrain)
ראו גם

דגל הרפובליקה של קונגו
סמל הרפובליקה של קונגו
המנון הרפובליקה המרכז-אפריקאית

| --- | --- |

 מדינה:  הרפובליקה המרכז-אפריקאית הרפובליקה המרכז-אפריקאית
 שפה:  צרפתית
 מילים:  ברתלמי בוגנדה
 לחן:  הרברט פפר
 תאריך מעמד רשמי:  1960
 
ההמנון של הרפובליקה המרכז-אפריקאית נכתב על ידי ראש הממשלה הראשון של המדינה, שקיבלה עצמאות ב-1960, ברתלמי בוגנדה (Barthélémy Boganda). ההמנון הולחן  על ידי הרברט פפר, שהלחין גם את המנונה של סנגל.
מילות ההמנון

| תרגום לעברית | צרפתית |
| --- | --- |
הו מרכז אפריקה, הו ערש אנשי הבנטו!  טלי שוב את זכותך לכבוד, ולחיים!  זמן רב שועבדת, זמן רב עונית בידי כולם  אך מהיום את שוברת את אחיזת העריצות.  באמצעות העבודה, הסדר וההגינות,  השבת את זכותך, את אחדותך,  וכדי לצלוח שלב חדש זה,  קראו לנו קולות אבותינו הקדמונים.    לעבודה בסדר והגינות,  בכבוד לזכויות ולאחדות,  שוברים את העריצות ואת העוני,  מניפים גבוה את דגל המולדת!: Ô Centrafrique, ô berceau des Bantous!  Reprends ton droit au respect, à la vie!  Longtemps soumis, longtemps brimé par tous,  Mais de ce jour brisant la tyrannie.  Dans le travail, l'ordre et la dignité,  Tu reconquiers ton droit, ton unité,  Et pour franchir cette étape nouvelle,  De nos ancêtres la voix nous appelle.    Au travail dans l'ordre et la dignité,  Dans le respect du droit dans l'unité,  Brisant la misère et la tyrannie,  Brandissant l'étendard de la Patrie.
: סנגו
: Bêafrîka, mbeso tî âBantu   Kîri mo gbû gîgî tî mo-mvenî  Mo bâa pâsi na gbe tî âzo kûê  Me fadësô, mo ke na kürü gô  Mo sö benda, mo bûngbi kûê ôko  Na kusâra ngâ na nëngö-terê  Tî tö ndâ tî finî dutï tî ë sô  E mä gbegô tî_âkötarä tî ë     E gbû kua nzönî na nëngö-terê  E kpë ndiä nzönî na mängö-terê  E kinda wasïöbê, ë tomba pâsi  E yâa bandêra tî ködrö tî ë!
ראו גם

דגל הרפובליקה המרכז-אפריקאית
סמל הרפובליקה המרכז-אפריקאית
המסע של פליקס

| --- | --- |

 בימוי:  אוליבייה דוקאסטל, ז'ק מרטינו 
 תסריט:  אוליבייה דוקאסטל, ז'ק מרטינו 
 עריכה:  Sabine Mamou 
 שחקנים ראשיים:  סאמי בואג'ילה Patachou פייר-לופ רג'וט מוריס בנישו אריאן אסקריד פיליפ גרזיאנו 
 מוזיקה:  ניקולס פייק 
 מדינה:  צרפת 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2000 
 משך הקרנה:  95 דק' 
 שפת הסרט:  צרפתית 
 סוגה:  סרט דרמה, סרט קומדיה, סרט להט"בי, סרט רומנטי 
 תקציב:  €2,800,000‏
 הכנסות באתר מוג'ו:   adventuresoffelix
 דף הסרט ב־IMDb
 
המסע של פליקס (בצרפתית: Drôle de Félix; בתרגום מילולי לעברית: פליקס המצחיק או פליקס המדהים) הוא סרט מסע צרפתי משנת 2000, שכתבו וביימו אוליבייה דוקסטל וז'אק מרטינו. בסרט מככב סמי בוג'ילה בתפקיד פליקס.
תקציר העלילה

פליקס (סמי בוג'ילה), צעיר הומו ממוצא ערבי המתגורר בדייפ, הוא מובטל וחיובי ל-HIV. לאחר מות אמו, בזמן שהוא מנקה את דירתה, הוא מגלה שאביו, אותו לא פגש מעולם, מתגורר במרסיי. פליקס מחליט לתפוס טרמפים דרומה כדי לפגוש את אביו.
פליקס נושא עמו רק תיק קטן, ובו תרופות ה-HIV שלו ועפיפון בצבעי הקשת. הוא עד לאלימות על רקע גזענות ומוכה בעצמו על ידי אחד התוקפים. עם זאת, הוא אינו מסוגל להביא את עצמו לדווח על כך למשטרה. בהמשך, פליקס נתקל בסדרת אנשים המהווים עבורו משפחה אלטרנטיבית: גבר הומו צעיר הלומד אמנות, שפליקס מלמד לצייר, אלמנה ותיקה בודדה, שמארחת אותו בביתה, עובד מסילת ברזל נאה, איתו יש לו מפגש מיני קצר, אם לשלושה ילדים משלושה אבות שונים ודייג אדיב בגיל העמידה. בזמן שהוא מכנה כל אחת מהדמויות הללו "אח", "בן דוד", "סבתא" וכדומה, הוא בונה בהדרגה מעין משפחה והבנות חדשות של החיים דרך האודיסיאה הזו, לא משנה אם הוא אכן יפגוש אי פעם את אביו "האמיתי" בסוף המסע.
פשע השנאה הגזעני שלו היה עד ממשיך לרדוף את פליקס בשל חוסר יכולתו לעשות דבר מה בעניין. בהמשך, פליקס מגלה שהקורבן נפטר והמשטרה עצרה את הרוצח. כאשר הוא מגיע למרסיי, הוא מחליט שלא לפגוש את אביו ובמקום זאת יוצא לחופשה רומנטית בתוניסיה עם אהובו.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| סמי בוג'ילה | פליקס |  |
| פאטאצ'ו | מתילדה פירמין |  |
| אריאן אסקריד | איזבל |  |
| פייר-לופ רג'וט | דניאל |  |
| צ'ארלי סרג' | ז'ולס |  |
מוריס בנישו: 
פיליפ גרזיאנו: 
דידייה מהייה:
סיווג צפייה

בארצות הברית, התאחדות הקולנוע של אמריקה לא סיווג את הסרט. בבריטניה, הסרט סווג "15" (מתאים לגילאי 15 ומעלה). בצרפת, הסרט סווג "U" (מתאים לכל הקהלים).
תגובות וביקורות

על פי אתר האינטרנט Rotten Tomatoes, לסרט דירוג של 69%, המבוסס על 39 ביקורות, עם ציון ממוצע של 6.3 מתוך 10.‏ ב-Metacritic, הסרט קיבל ציון ממוצע של 63, המבוסס על 16 ביקורות, מה שמעיד על "ביקורות חיוביות בדרך כלל".
פרסים ומועמדויות

| פרס / פסטיבל | קטגוריה | מועמד/ים | תוצאה |
| --- | --- | --- | --- |
| פסטיבל הסרטים הבינלאומי בברלין | פרס טדי |  | זכייה |
| פסטיבל הסרטים הבינלאומי בברלין | Siegessäule Reader Award |  | זכייה |
| Cabourg Film Festival | Swann d'Or for Male Revelation | סמי בוג'ילה | זכייה |
הערות שוליים

↑  "Drôle de Félix". JP's Box-Office.
↑  "Adventures of Felix (2001)". Rotten Tomatoes.
↑  "The Adventures of Felix". Metacritic.
המנון וייטנאם

| --- | --- |
 מדינה:  וייטנאם וייטנאם
 שפה:  וייטנאמית
 מילים:  ואן קאו
 לחן:  ואן קאו
 תאריך מעמד רשמי:  1945 (צפון וייטנאם), 1976 (וייטנאם המאוחדת)
 ‏האזנהקובץ:Vietnamese Tiến Quân Ca.ogg‏Ⓘ‏
 
מצעד צבאי (בוייטנאמית: Tiến Quân Ca) הוא ההמנון הלאומי של וייטנאם. ההמנון נכתב על ידי ואן קאו בשנת 1944 ואומץ כהמנון לאומי של צפון וייטנאם בשנת 1945. הוא הפך להמנון של וייטנאם המאוחדת בשנת 1976. למרות שכלל שני בתים במקור, רק הראשון משמש כהמנון רשמי.
מילות השיר

| תרגום לעברית | וייטנאמית |
| --- | --- |
צבאות וייטנאם קדימה!  עם רצון משותף להציל את ארץ האבות,  צעדינו המהירים מהדהדים על הכביש הארוך והמייגע.  דגלנו, אדום מדם הניצחון, נושא את רוח המדינה.  רעמי התותחים המרוחקים נמהלים בשיר הצעדה שלנו.  השביל לתהילה עובר דרך גופות יריבינו.  תוך התגברות על הקשיים, יחד אנו בונים את בסיסי ההתנגדות שלנו.  הבה ניאבק ללא לאות למען העם,  הבה נמהר לשדה הקרב!  קדימה! כולנו מתקדמים יחד!  וייטנאם שלנו חזקה ונצחית.    חיילי וייטנאם, קדימה!  הכוכב המוזהב מתנוסס  מושיע את עמנו ממצוקה וסבל  נשלב את מאמצינו במלחמה על בניית חיים חדשים  קום ושבור את השלשלאות הללו.  זמן רב מדי אצרנו את שנאתנו בקרבנו.  היו מוכנים להקריב הכול וחייכם יקרנו  הבה ניאבק ללא לאות למען העם,  הבה נמהר לשדה הקרב!  קדימה! כולנו מתקדמים יחד!  וייטנאם שלנו חזקה ונצחית.: Đoàn quân Việt Nam đi  Chung lòng cứu quốc  Bước chân dồn vang trên đường gập ghềnh xa  Cờ in máu chiến thắng mang hồn nước,  Súng ngoài xa chen khúc quân hành ca.  Đường vinh quang xây xác quân thù,  Thắng gian lao cùng nhau lập chiến khu.  Vì nhân dân chiến đấu không ngừng,  Tiến mau ra sa trường,  Tiến lên, cùng tiến lên.  Nước non Việt Nam ta vững bền.    Đoàn quân Việt Nam đi  Sao vàng phấp phới  Dắt giống nòi quê hương qua nơi lầm than  Cùng chung sức phấn đấu xây đời mới,  Đứng đều lên gông xích ta đập tan.  Từ bao lâu ta nuốt căm hờn,  Quyết hy sinh đời ta tươi thắm hơn.  Vì nhân dân chiến đấu không ngừng,  Tiến mau ra sa trường,  Tiến lên, cùng tiến lên.  Nước non Việt Nam ta vững bền.
במקור, הייתה השורה השישית בבית הראשון: "אנו נשבעים לבתר את יריבינו ולשתות את דמם" ("Thề phanh thây uống máu quân thù"), אך השורה שונתה מאוחר יותר כדי למתן את הדימוי הברוטלי שהיה מנת חלקה של ההנהגה הקומוניסטית הווייטנאמית.
ראו גם

דגל וייטנאם
סמל וייטנאם
הפרעת תנועה

| --- | --- |
 תחום:  נוירולוגיה 
 קישורים ומאגרי מידע
 MeSH:  D009069
 סיווגים
 ICD-10:  R25 
 
הפרעת תנועה היא חוסר היכולת לבצע תנועה תקינה או הופעת תנועות בלתי רצוניות. חלק מהפרעות התנועה חמור מספיק כדי להיות מוגדר כלקות. הפרעות תנועה יכולות להיות תוצאה של פגם מולד, מחלה (תורשתית, זיהומית או אחרת), פציעת מאמץ חזרתי, תוצאה של חבלה, תאונת צלילה או תופעת לוואי של תרופה.
סוגי הפרעות תנועה

באופן גס ניתן לסווג הפרעות תנועה להפרעות תנועה היפוקינטיות ולהפרעות תנועה היפרקינטיות.
ניתן להוסיף ולסווג אותן להפרעת תנועה על רקע אורגני או להפרעת תנועה מושרית טיפול תרופתי (כלומר: שהיא תופעת לוואי של טיפול תרופתי).
סוגי הפרעות תנועה > הפרעת תנועה על רקע אורגני

הפרעת תנועה שנגרמה עקב שינוי פיזי במרכיבי מערכת העצבים. כל מחלה ראשונית שבבסיסה הפרעת תנועה היא 
אורגנית. דוגמאות: מחלת הנטינגטון, מחלת פרקינסון, מחולית (כוריאה), דיסטוניה.
סוגי הפרעות תנועה > הפרעת תנועה מושרית טיפול תרופתי

הפרעת תנועה זו היא מחלה משנית שנוצרה עקב נטילת תרופה לטיפול במחלה הראשונית. אולם, אם התרופה לטיפול במחלה הראשונית גרמה לשינוי פיזי במרכיבי מערכת העצבים המרכזית עקב חשיפה ממושכת, תיחשב הפרעת התנועה כאורגנית ולא כמושרית טיפול תרופתי. 
הפרעת תנועה מושרית טיפול תרופתי תקרא "אקוטית" אם הופיעה לראשונה בסמוך לנטילת התרופה, ו"טרדיב" אם הופיעה יותר מחצי שנה לאחר נטילת התרופה.
דוגמאות:
חלק מהאנשים שטופלו בתרופות אנטיפסיכוטיות, שחוסמות את קולטן הדופאמין במערכת העצבים המרכזית למשך תקופה ארוכה, כגון חולי סכיזופרניה, פיתחו מחלה משנית בשם טרדיב דיסקינזיה, שהיא הפרעת תנועה היפרקינטית.
בדומה לכך, גם חולי פרקינסון בשלב מתקדם, שטופלו במשך תקופה ארוכה במולקולת האם של הדופאמין (לבודופה) נמצאים בסיכון לפתח טרדיב דיסקינזיה.
סוגי הפרעות תנועה > הפרעות תנועה היפוקינטיות

בהפרעה זו, סובל החולה מתנועתיות מועטה מידי, מנוקשות ואיטיות של הגוף ומאי-מוביליות.
מחלת פרקינסון, למשל, היא הפרעת תנועה היפוקינטית על רקע אורגני.
סוגי הפרעות תנועה > הפרעות תנועה היפרקינטיות

בהפרעה זו סובל החולה מתנועתיות יתר או מתנועה לקויה.